

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 400-01/19-01/21

URBROJ: 2186-06-01/19-53

Petrijanec, 28. studenoga 2019.

Na temelju članka 72. stavka 1. Zakona o komunalnom gospodarstvu (»Narodne novine«, broj 68/18 i 110/18) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17), Općinsko vijeće Općine Petrijanec na 22. sjednici održanoj dana 28. studenoga 2019. godine, donosi

**PROGRAM**

**održavanja komunalne infrastrukture na području Općine Petrijanec**

**za 2020. godinu**

**Članak 1.**

Ovim Programom održavanja komunalne infrastrukture na području Općine Petrijanec za 2020. godinu, u skladu s predvidivim sredstvima i izvorima financiranja, određuju se poslovi i radovi na održavanju objekata i uređaja komunalne infrastrukture, koji se podrazumijevaju pod obavljanjem komunalnih djelatnosti.

**Članak 2.**

Komunalne djelatnosti kojima se osigurava održavanje komunalne infrastrukture su slijedeće:

1. **ODRŽAVANJE NERAZVRSTANIH CESTA**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata cesta, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

1. **ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIH VOZILA**

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

1. **ODRŽAVANJE GRAĐEVINA JAVNE ODVODNJE OBORINSKIH VODA**

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

1. **ODRŽAVANJE JAVNIH ZELENIH POVRŠINA**

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

1. **ODRŽAVANJE GRAĐEVINA I UREĐAJA JAVNE NAMJENE**

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

1. **ODRŽAVANJE GROBLJA I KREMATORIJA UNUTAR GROBLJA**

Pod održavanjem groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

1. **ODRŽAVANJE ČISTOĆE JAVNIH POVRŠINA**

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

1. **ODRŽAVANJE JAVNE RASVJETE**

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

**Članak 3.**

Sredstva za ostvarivanje Programa planirana su u iznosu od **1.981.000,00** **kuna**, a rasporediti će se za financiranje obavljanja komunalnih djelatnosti održavanja komunalne infrastrukture:

|  |  |  |
| --- | --- | --- |
| **Aktivnost** | **Planirano u 2020.** | **Izvori financiranja** |
| 1. **ODRŽAVANJE NERAZVRSTANIH CESTA** | **430.000,00 kn** | 43 |
| * sanacija poljskih puteva | 150.000,00 | 43. |
| * održavanje nerazvrstanih cesta, signalizacija | 200.000,00 | 11.43. |
| * komunalne usluge na održavanju nerazvrstanih cesta | 80.000,00 | 11.43.52. |
| 1. **ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA** | **530.000,00 kn** | 43 |
| * uređenje javnih površina – nogometnih terena | 170.000,00 | 43. |
| * uređenje javnih površina, parkova, nasada, cvijeća | 330.000,00 | 43.61. |
| * komunalne usluge na javnim površinama | 30.000,00 | 11.43.52. |
| 1. **ODRŽAVANJE GRAĐEVINA JAVNE ODVODNJE OBORINSKIH VODA** | **97.000,00 kn** | 43 |
| * odvodnja | 80.000,00 | 43 |
| * komunalne usluge na održavanju građevine javne odvodnje oborinskih voda | 17.000,00 | 11.43.52. |
| 1. **ODRŽAVANJE JAVNIH ZELENIH POVRŠINA** | **459.000,00 kn** | 43 |
| * usluge uređenja i investicijskog održavanja zelenih površina i znamenitosti | 249.000,00 | 11.43. |
| * usluge uređenje javne površine uz javnu prometnicu | 50.000,00 | 11.43.52. |
| * usluge uređenje javnih površina-prigode | 50.000,00 | 43 |
| * ostale komunalne usluge i usluge uređenja | 110.000,00 | 11.43.52. |
| 1. **ODRŽAVANJE GRAĐEVINA, UREĐAJA I PREDMETA JAVNE NAMJENE** | **180.000,00 kn** | 43 |
| * ostale komunalne usluge | 30.000,00 | 11.43.52. |
| * usluge uređenja i održavanja javnih površina, građevina, sakralnih objekata, objekata javne namjene, dječja igrališta i ostalo | 150.000,00 | 11.43. |
| 1. **ODRŽAVANJE GROBLJA I KREMATORIJA UNUTAR GROBLJA** | **40.000,00 kn** | 43 |
| * održavanje i komunalne usluge groblja, unutar groblja | 40.000,00 | 11.43.52. |
| 1. **ODRŽAVANJE ČISTOĆE JAVNIH POVRŠINA** | **125.000,00 kn** | 43 |
| * održavanje javnih površina čišćenjem | 30.000,00 | 43. |
| * održavanje javnih površina D2 | 25.000,00 | 11.43.52. |
| * ostale komunalne usluge na održavanju i čistoći javnih površina | 70.000,00 | 11.43.52 |
| 1. **ODRŽAVANJE JAVNE RASVJETE** | **120.000,00 kn** | 43 |
| * popravak javne rasvjete | 50.000,00 | 11.43. |
| * investicijsko održavanje javne rasvjete | 70.000,00 | 11.43. |
| **UKUPNO** | **1.981.000,00 kn** |  |

Održavanje komunalne infrastrukture iz stavka 1. ovog članka financirati će se iz sredstava komunalne naknade, vodnog doprinosa, doprinosa za šume, naknade za priključak i ostalih nespomenutih prihoda po posebnim propisima i ostalih namjenskih komunalnih prihoda, općih prihoda i primitaka proračuna, primitaka i pomoći iz drugih proračuna te donacija udruga i građana.

**Članak 4.**

Program održavanja komunalne infrastrukture na području Općine Petrijanec za 2020. godinu stupa na snagu osmog dana od dana objave u »Službenom vjesniku Varaždinske županije«, a primjenjuje se od 01. siječnja 2020. godine.

Predsjednik Općinskog vijeća

mr. sc. Martin Evačić, v. r.